A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
9. számú előterjesztés
Alsónyék Község Önkormányzata Képviselő-testületének 2026. február 12-én, 

8.30 órakor megtartandó ülésére
Tájékoztató a települési köztemető 2025. évi üzemeltetésével összefüggő bevételekről, kiadásokról, a 2026. évi Üzemeltetési és Fejlesztési Tervének elfogadása, fejlesztési költségek meghatározása

	Előterjesztő: Nyakas-Barna Orsolya Panteon Kft. ügyvezető
Készítette: Nyakas-Barna Orsolya Panteon Kft. ügyvezető
Törvényességi ellenőrzést végezte: Kondriczné dr. Varga Erzsébet jegyző
Tárgyalja: 
Gazdasági és Szociális Bizottság 2026.02.12.



Tisztelt Képviselő-testület!
Az alsónyéki köztemetőt üzemeltető Panteon Kegyeleti Szolgáltató Kft-vel kötött kegyeleti közszolgáltatási szerződés 8.7. pontja alapján a kft. köteles tanúsítvány formájában részletes kimutatást készíteni az üzemeltetés és a fenntartás tárgyévi bevételeiről, kiadásairól, és erről az önkormányzatot írásban tájékoztatni tárgyévet követő év február 28-áig. Amennyiben az üzemeltetés és a fenntartás elfogadott bevételt meghaladó kiadással járt, úgy az erről szóló számlát a tanúsítvánnyal együtt jogosult benyújtani.
A Panteon Kegyeleti Szolgáltató Kft. elkészítette a köztemető elmúlt évi üzemeltetésével kapcsolatos anyagát. A bevétel ebben az évben nettó 87 480 Ft volt, a kiadás pedig 308 918.- Ft. (2024-ben a bevétel nettó 82 802 Ft, míg a kiadás nettó 231 329 Ft volt.)
A 2025. évben a bevételek és kiadások között a különbözet nettó: - 221 438 Ft.
A Panteon Kegyeleti Kft tájékoztatása szerint az alsónyéki temetővel kapcsolatban 2026-os évre fejlesztési, felújítási vagy egyéb beruházási munkálatokat nem terveznek. Az idei évben fő feladat a temető állagának, állapotának a megőrzése, fenntartása volt.
Kérem a Képviselő-testületet, hogy fogadja el az alábbi határozati javaslatot!
H a t á r o z a t i   j a v a s l a t :

a községi köztemető 2025. évi üzemeltetésével összefüggő bevételekről és kiadásokról szóló elszámolás jóváhagyására
Alsónyék Község Önkormányzat Képviselő-testülete
1. a községi köztemető 2025. évi üzemeltetésével összefüggő pénzügyi elszámolást 

aa) nettó 87 480 Ft bevétellel
ab) nettó 308 918 Ft elszámolható kiadással

ac) az elszámolási különbözetet 221 438 Ft nettó összeggel elfogadja, egyben a 2025. évben keletkezett fenntartási elszámolás kiadásait az önkormányzat 2026. évi költségvetésében biztosítja a temetőt üzemeltető Panteon Kegyeleti Szolgálati Kft. részére oly módon, hogy a nettó 87 480 Ft bevétel kiszámlázása, illetve elszámolása mellett 190 000 Ft összeget feladatellátásra átadott pénzeszközként és nettó 118 918 Ft összeget számla ellenében térít meg a szolgáltatónak.  

2. Egyben felkéri a község jegyzőjét, gondoskodjon az 1. pontban rögzített elszámolási különbözetnek 2026. március 31-éig – a Panteon Kft. részére – történő átutalásáról.
Határidő: 2026. március 31.     
Felelős:   Takaróné dr. Mihó Beatrix aljegyző

  (a határozat megküldéséért)

Határozatról értesül:   Panteon Kft., Szekszárd

                                   Bátaszéki KÖH pénzügyi iroda

Bátaszéki KÖH Városüzemeltetési Iroda

                                   Irattár

